Source: https://sala.sk/clanok/uzemne-rozhodnutie-na-liniovu-stavbu-ds-sala-dlhoveska-zahradna-osada-vnk-ts-nnk-zahradkarska-osada-duslo-sala?show_css=0
Timestamp: 2019-10-20 12:37:12+00:00

Document:
Územné rozhodnutie na líniovú stavbu - "DS_Šaľa, Dlhoveská záhradná osada VNK, TS, NNK (zahradkárska osada Duslo-Šaľa)" | MESTO ŠAĽA
publikované: 24.10.2018 - 14:02 // aktualizácia: 24.10.2018 - 14:03 // zobrazené: 403
Územné rozhodnutie na líniovú stavbu - "DS_Šaľa, Dlhoveská záhradná osada VNK, TS, NNK (zahradkárska osada Duslo-Šaľa)"
Mesto Šaľa, ako vecne a miestne príslušný stavebný úrad príslušný podľa § 117 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len "stavebný zákon"), prerokoval návrh v územnom konaní s účastníkmi konania a dotknutými orgánmi postupom podľa § 35 a § 36 stavebného zákona a podľa § 37 a § 38 stavebného zákona posúdil návrh na vydanie územného rozhodnutia o umiestnení líniovej stavby, ktorý dňa 03.07.2018 podala spoločnosť
Západoslovenská distribučná a. s., so sídlom Čulenova č. 6, 816 47 Bratislava, IČO: 36 361 518, ktorú v konaní zastupuje Ing. Gabriel Mészáros, trvale bytom Jazdecká č. 20, 940 01 Nové Zámky, pracovník spoločnosti Bevatron, s.r.o., so sídlom G. Bethlena č. 50, 940 01 Nové Zámky, IČO: 50 649 973
(ďalej len "navrhovateľ") a na základe tohto posúdenia podľa § 39 a § 39a stavebného zákona, v súlade s § 32, § 46 a § 47 zákona č. 71/1967 Zb. o správnom konaní v znení neskorších predpisov (ďalej len „správny poriadok“) a § 4 vyhlášky č. 453/2000 Z. z., ktorou sa vykonávajú niektoré ustanovenia stavebného zákona, vydáva
(ďalej len “stavba“) v intraviláne mesta Šaľa, mestská časť Veča, na pozemkoch register "C" parc. č. 3951/3, 3951/108, 3951/163 v katastrálnom území Šaľa (druh pozemkov ostatné plochy a záhrada), tak, ako je zakreslené v situačnom výkrese, ktorý tvorí neoddeliteľnú súčasť tohto rozhodnutia. Dotknuté pozemky sú vo vlastníctve: parc. č. 3951/3 vo vlastníctve vlastníkov záhradiek, parc. č. 3951/108 vo vlastníctve Miroslava Urbana a Heleny Urbanovej, obaja bytom M. M. Hodžu č. 901/6, 927 01 Šaľa a parc. č. 3951/163 vo vlastníctve Heleny Sedlákovej, bytom V. Šrobára č. 573/3, 927 01 Šaľa.
Návrh rieši zavedenie elektrickej energie v záhradkárskej osade Šaľa – Duslo (pri futbalovom štadióne v Šali-Veči). Účelom stavby je zabezpečenie kvalitnej dodávky elektrickej energie odberateľom podľa platných STN a IEC. Cez záhradkársku oblasť prechádza jestvujúce 22kV vzdušné elektroenergetické vedenie VN č. 1043 a jestvujúce 22kV podzemné vedenie. Nová transformačná stanica pre záhradkársku osadu bude napojená na jestvujúce 22kV podzemné vedenie.
Nová 22kV podzemná prípojka s káblom NF A2XS2Y 3x1x240mm2 sa pripojí na existujúci 22kV podzemný kábel AXEKVCEY 3x1x240 mm2 a ukončí sa koncovkami vn IXSU-F5131-ML-4-13 vo vn rozvádzači novej distribučnej transformačnej stanice s úpravou RSTI SA 5854 pre obmedzovače prepätia.
Kábel bude uložený v ryhe 1,0 m x 1,2 m v minimálnej hĺbke 1 m. V miestach križovania s inými inžinierskymi sieťami alebo v ich tesnom súbehu bude kábel uložený v chráničkách HDPE ø 200, ktoré sa podbetónujú.
Navrhované 1kV zemné káble NAVY-J 4x240mm2 z novej TS budú ukončené podľa požiadaviek ZS DIS v rozpojovacích istiacich skriniach SR5 (15 ks) a SR9 (16 ks).
V mieste križovania s inými inžinierskymi sieťami alebo v ich tesnom súbehu budú 1kV káble uložené v chráničkách HDPE ø 100, ktoré sa podbetónujú.
Priestorové riešenie TS bude delené na komoru transformátora a miestnosť pre vn rozvádzač a nn rozvádzač. Trafostanica bude v teréne uložená vo vlastnom, hrubo upravenom štrkovom lôžku. Vaňa bude opatrená izoláciou proti prieniku minerálnych olejov pri havárii transformátora. Pred vstupom do TS bude spevnená plocha pre príjazd vozidiel pri výmene TS, či iných prístrojov.
V transformačnej stanici budú umiestnené VN rozvádzače s SF6 pre napojenie 22kV káblového vedenia, transformátor a NN rozvádzač na napojenie 1kV distribučných rozvodov vrátane merania vlastnej spotreby a kompenzácie.
Stavba bude umiestnená na pozemkoch register "C" parc. č. 3951/3, 3951/108, 3951/163 v katastrálnom území Šaľa (druh pozemkov ostatné plochy a záhrada) tak, ako je zakreslená na priloženom situačnom výkrese v mierke 1:1000, kde je označené polohové a výškové umiestnenie všetkých navrhovaných objektov a ktorú vypracoval Eduard Dubeň, autorizovaný stavebný inžinier, evidenčné číslo: 3477*T*A2, Bevatron s.r.o., G. Bethlena č. 50, 940 01 Nové Zámky. Navrhovateľ má k dotknutým pozemkom súhlas vlastníkov.
Trasa 22kV káblovej prípojky bude vedená v zemi, od pripojenia na jestvujúci 22kV podzemný kábel k novovybudovanej trafostanice cez pozemky register "C" parc. č. 3951/3, 3951/163 a 3951/108, s ukončením koncovkami vo vn rozvádzači novej trafostanice. Kábel sa uloží v ryhe 1,0 m x 1,2 m v minimálnej hĺbke 1 m. V miestach križovania 22kV kábla s inými inžinierskymi sieťami alebo v ich tesnom súbehu bude kábel uložený v chráničkách HDPE ø 200, ktoré sa podbetónujú. Uloženie káblov bude do pieskového lôžka, krytie betónovými doskami s výstražnou fóliou.
Trasy 1kV podzemných káblov budú vedené z novovybudovanej trafostanice cez pozemky parc. č. 3951/163 a 3951/108, s pokračovaním cez pozemok parc. č. 3951/3 - na verejnom priestranstve, v cestičkách medzi záhradkami, pozdĺž okrajoch v ryhe 1,0 m x 0,8 m, s ukončením v rozvodných skriniach SR5 (15 kusov) a SR9 (16 kusov).
Umiestnenie transformačnej stanice:
Transformačná stanica bude umiestnená na pozemku register "C" parc. č. 3951/108, s rozmermi 3,2 m x 2,71 m, pri rožnej pravej časti pozemku parc. č. 3951/108.
Okolo navrhovanej transformačnej stanice bude oplotený pozemok nepravidelného pôdorysného tvaru maximálnych rozmerov: 5,20 m x 8,66 m (pri hranici so susedným pozemkom parc. č. 3951/166, v rožnej časti pozemku parc. č. 3951/108)
Výška podlahy prízemia objektu trafostaice bude: ±0,000 = upravený terén.
Celková výška navrhovaného objektu bude +2,800 m od upraveného terénu.
Objekt trafostanice bude napojený na verejné rozvody elektriny podzemnou 22kV káblovou prípojkou od jestvujúceho 22kV podzemného vedenia, ktorá prechádza cez záhradkársku osadu.
Záväzné stanovisko č. HZP/A/2018/00944 zo dňa 16.03.2018.
Vyjadrenie č. ASM-50-635/2018 zo dňa 14.03.2018.
Správa povodia dolného Váhu Šaľa – postúpenie žiadosti o vyjadrenie pod č. CS SVP OZ PN 5646/2018/9 zo dňa 07.08.2018
Hydromeliorácie, štátny podnik, Bratislava
V záujmovom území navrhovanej stavby Hydromeliorácie, š.p. neeviduje hydromelioračné zariadenia.
Vyjadrenie č. 4362-2/120/2018 zo dňa 31.07.2018
Správny orgán súhlasí s dočasným záberom do 1 roka za podmienok:
Pred začatím vykonávania nepoľnohospodárskej činnosti na poľnohospodárskej pôde je žiadateľ povinný vyžiadať si stanovisko orgánu ochrany poľnohospodárskej pôdy (§ 23), v ktorom budú určené podmienky nepoľnohospodárskeho použitia poľnohospodárskej pôdy a lehotu na uvedenie pôdy do pôvodného stavu.
Správny orgán súhlasí s uvedeným zámerom s podmienkou, že navrhovateľ požiada správny orgán o stanovisko podľa § 17 ods. 2 písm. b) zákona č. 220/2004 Z.z. ešte pred vydaním stavebného povolenia.
Stanovisko č. OU-SA-PLO-2018/005912-2 zo dňa 09.08.2018.
Odbor krízového riadenia súhlasí s vydaním územného rozhodnutia a stavebného povolenia.
Záväzné stanovisko č. OU-SA-OKR-2018/003976-2 zo dňa 16.04.2018.
Vyjadrenie podľa § 28 ods. 1 zákona č. 364/2004 Z. z. o vodách (č. OU-SA-OSZP-2018/003398-2 zo dňa 15.03.2018):
Vzhľadom k tomu, že ide o olejový transformátor, pred vydaním stavebného povolenia je potrebné požiadať orgán štátnej vodnej správy o vydanie súhlasu podľa § 27 ods. 1 písm. c) vodného zákona na zriadenie nádrže (záchytnej vaničky).
Vyjadrenie orgánu ochrany prírody a krajiny (č. OU-SA-OSZP-2018/003480-2 zo dňa 04.04.2018):
Pri ochrane okolitej stromovej vegetácie sa riadiť ustanoveniami STN 83 7010 Ochrana prírody, Ošetrovanie, udržiavanie a ochrana stromovej vegetácie (platí pre zastavané územie obce), a pri ukladaní inžinierskych sietí v blízkosti koreňovej sústavy najmä kapitolou 4 Poškodenie drevín a prevencia pred poškodením pri stavebných činnostiach. Hĺbenie výkopov sa nesmie vykonávať v koreňovom priestore (ďalej v uvedenej STN časť 4.2.4 Hĺbenie výkopov a 4.2.4.1 Ochranné opatrenia).
V prípade, ak sa v mieste realizácie stavby nachádzajú dreviny s obvodom kmeňa nad 40 cm meraným vo výške 130 cm nad zemou a súvislé krovité porasty s výmerou nad 10 m2 (zastavané územie) a nad 20 m2 (mimo zastavané územie), ktoré budú brániť stavebným prácam, je podľa § 47 ods. 3 zákona o ochrane prírody a krajiny potrebný pred vydaním stavebného povolenia na stavbu súhlas na výrub drevín.
Dodržať všetky podmienky uvedené v tomto vyjadrení orgánu ochrany prírody a krajiny.
Pokrytie bilančných nárokov odberu el. energie pre plánovanú výstavbu riešiť novou kioskovou trafostanicou EH6 s transformátorom 400 kVA.
NN rozvody riešiť vyvedením výkonu s piatimi podzemnými káblami typu NAVY-J 4x240 mm2. Do nových káblových vedení zaslučkovať cca 30 ks nových plastových pilierových skríň SR, z ktorých budú napájané elektromerové rozvádzače jednotlivých záhradných chát zapojených do lúča. Plánované odberné miesta: 100 x 2 kW (1f) a 60 x 4,8 kW (3f) celkom 160 ks odberných miest.
Ďalší stupeň projektovej dokumentácie zaslať na posúdenie.
Dodržať všetky podmienky uvedené vo vyjadrení č. CD 46607/2018 zo dňa 26.06.2018.
Stanovisko a podmienky v ňom stanovené sú platné v prípade, že žiadosť na vydanie stavebného povolenia bude podaný najneskôr do 23.03.2019, ak stavebník túto lehotu zmešká, je povinný požiadať SPP-D o vydanie nového stanoviska.
-1,5 m pri verejnom vodovode a verejnej kanalizácie do priemeru 500 mm vrátane,
Vydanie kolaudačného rozhodnutia je podmienené potvrdením ZsVS a.s., o dodržaní vzdialeností v zmysle STN 73 6005 Priestorová úprava vedení technického vybavenia a neporušení inžinierskych sietí v správe ZsVS, a.s.
Na definovanom území nedôjde do styku so sieťami elektronických komunikácií (ďalej len SEK) spoločnosti Slovak Telekom, a.s., a s a/alebo DIGI SLOVAKIA, s.r.o.
Stavebník dodrží všetky podmienky uvedené v stanovisku č. 6611807277 zo dňa 20.03.2018.
Dodržať všetky podmienky vyjadrenia č. BA-0895/2018 zo dňa 15.03.2018.
V záujmovom území v správe MeT Šaľa, spol. s r.o. sa nenachádzajú rozvody tepla.
Stanovisko pod č. /2018/MM zo dňa 14.03.2018.
V lokalite, kde sa bude realizovať navrhovaná stavba, nenachádzajú s tepelné siete v správe spoločnosti MENERT-THERM, spol. s r.o. – vyjadrenie č. 154/2018 zo dňa 14.03.2018.
Lokalita sa nachádza v Priestorovo-funkčnom celku PF Celok Nová Veča, v dvoch samostatných častiach, PF Časť Východná os a PF Časť Nová Veča – centrum.
Z hľadiska podmienok funkčného využívania, navrhovaná stavba nie je v rozpore s Územným plánom (ÚPN) mesta Šaľa.
Z hľadiska regulácie funkčného využívania je pre PF Celok Nová Veča, PF Časť Východná os, prípustná vyššia vybavenosť, základná vybavenosť a bývanie a príslušné verejné dopravné a technické vybavenie s prístupnou špecifickou vybavenosťou;
Pre PF Celok Nová Veča, PF Časť Nová Veča – centrum je v polohe pri športovom štadióne iba športová vybavenosť, prípustná je individuálna rekreačná vybavenosť a príslušné verejné dopravné a technické vybavenie, ostatné funkčné využívanie je neprípustné, najmä priemyselná a poľnohospodárska výroba.
Vzhľadom na možnosť rozvoja územia PF Celku Nová Veča, v Územnom pláne mesta sú uvedené požiadavky na spracovanie územného plánu zóny (UPN-Z) pre uvedený PF Celok. Mesto prioritne odporúča v zastavanom území, do ktorého dotknuté parcely patria, elektrifikáciu zemnými káblami.
Z uvedeného vyplýva, že v zmysle podmienok územného plánu , vybudovanie stavby môže slúžiť ako technické vybavenie v polohách jestvujúcich záhradkárskych osád, len pre prípustnú individuálnu rekreačnú vybavenosť, ostatné funkčné využívanie je neprípustné.
V prípade využívania príslušného technického vybavenia pre vyššiu, základnú vybavenosť a bývanie, v časti záhradiek v PF Časti Východná os, je potrebné regulovať zástavbu a technické vybavenie územia na základe spracovaného UPN-Z.
Záväzné stanovisko č. 6514/2018/OSaKČ/2210 zo dňa 13.03.2018.
Miroslav Urban, Helena Urbanová, Helena Sedláková, Duslo, a.s., Šaľa, Mesto Šaľa, Mikuláš Mikus, Dana Pápayová, Mgr. Emília Szegényová, Slovenský pozemkový fond, Bratislava,
Vlastníci dotknutých pozemkov a vlastníci susedných pozemkov a stavieb na nich.
V priebehu ústneho pojednávania vzniesla námietky účastníčka konania, Dáša Líšková, bytom Lúčna č. 1855/1, 927 01 Šaľa, splnomocnený zástupca časti vlastníkov záhradiek a prístupových chodníkov k záhradkám. Vo svojich námietkach žiada stavebníka o odkúpenie pozemku vo vlastníctve Miroslava Urbana a Heleny Urbanovej, obaja bytom M. M. Hodžu č. 901/6, 927 01 Šaľa – pozemok parc. č. 3951/108 k. ú. Šaľa, na ktorom má byť umiestnená transformačná stanica. Tejto námietke sa vyhovuje čiastočne (úpravou umiestnenia transformačnej stanice).
Ďalej žiada, aby rozpojovacia istiaca skriňa SR5 umiestnená pri pozemku parc. č. 3951/19 bola presunutá k pozemku parc. č. 3951/12. Tejto námietke sa vyhovuje.
Dňa 03.07.2018 podal navrhovateľ, spoločnosť Západoslovenská distribučná a. s., so sídlom Čulenova č. 6, 816 47 Bratislava, IČO: 36 361 518, návrh na vydanie územného rozhodnutia na umiestnenie vyššie uvedenej líniovej stavby.
Stavebný úrad oznámil začatie územného konania všetkým známym účastníkom konania a dotknutým orgánom a organizáciám. Keďže sa jedná o umiestnenie líniovej stavby, oznámil tunajší úrad začatie územného konania v súlade s ust. § 36 stavebného zákona verejnou vyhláškou. K prerokovaniu návrhu súčasne nariadil ústne pojednávanie spojené s miestnym zisťovaním na deň 21.08.2018, o výsledku ktorého bol spísaný záznam.
Ministerstvo obrany SR, agentúra správy majetku, Bratislava,
Slovenský vodohospodársky podnik, š. p., OZ Piešťany; Správa povodia dolného Váhu Šaľa,
Orange Slovensko a.s., MICHLOVSKY, spol. s r.o., Piešťany,
MeT Šaľa, spol. s r. o., Šaľa,
MENERT-THERM, s. r. o., Šaľa,
Navrhovateľ k návrhu predložil nasledovné doklady potrebné k posúdeniu umiestnenia predmetnej líniovej stavby: projektovú dokumentáciu stavby na územné konanie, listy vlastníctva, kópiu katastrálnej mapy, súhlasy vlastníkov pozemkov pod navrhovanou trafostanicou, súhlasy a splnomocnenia nadpolovičnej väčšiny všetkých vlastníkov záhradiek a prístupových chodníkov v záhradkárskej osade, splnomocnenie na zastupovanie v konaní, stanoviská dotknutých orgánov a vyjadrenia správcov podzemných inžinierskych sietí a doklad o zaplatení správneho poplatku. K projektovej dokumentácii líniovej stavby bola predložená dňa 8.10.2018 upravená situácia umiestnenia stavby.
Tunajší úrad v konaní posúdil návrh na umiestnenie líniovej stavby podľa ust. § 37 stavebného zákona a zistil, že jej umiestnenie zodpovedá hľadiskám starostlivosti o životné prostredie, resp. že týmto hľadiskám neodporuje, ani neohrozuje životné prostredie a vyhovuje všeobecným technickým požiadavkám na výstavbu.
Stavebný úrad na základe výsledku prerokovania návrhu, vyhodnotení stanovísk a vyjadrení dotknutých orgánov vyhovel návrhu vo veci vydania územného rozhodnutia predmetnej líniovej stavby a rozhodol tak, ako je to uvedené vo výrokovej časti tohto rozhodnutia.
V priebehu ústneho pojednávania záznamom do zápisnice vzniesla námietky účastníčka konania, Dáša Líšková, bytom Lúčna č. 1855/1, 927 01 Šaľa, splnomocnený zástupca časti vlastníkov záhradiek a prístupových chodníkov k záhradkám. Vo svojich námietkach uvádza:
„Pozemok, ktorý vlastní pán Urban a na ktorom má byť postavená trafostanica, žiadame odkúpiť celý (cca 4,5 ára), nakoľko do budúcna môže byť so zastávajúcim pozemkom problém – ktorý môže spôsobiť jednak nový majiteľ a navyše sa tu nachádza kontajner na BIO odpad, čo by zase mohlo zasahovať do pozemku s trafostanicou. Kontajner sa posunie o pozemok dopredu a tak by bola trafostanica neohrozovaná pohybom okolo, resp. výnosom kontajnera atď.
„Rozvodnú skriňu SR5 zrušiť na pozemku 3951/19 a presunúť ju na parcelu 3951/12!“
Záznamom do zápisnice sa vyjadril aj pán Miroslav Urban:
„Súhlasím s odpredajom celého pozemku 3951/108 do vlastníctva ZSE.“
Predmetom územného konania je povolenie umiestnenia navrhovaných stavebných objektov. Rozhodnutím o umiestnení stavby sa určuje stavebný pozemok, umiestňuje sa stavba na ňom, určujú sa podmienky na umiestnenie stavby, určujú sa požiadavky na obsah projektovej dokumentácie a čas platnosti rozhodnutia (§ 39a ods. 1 stavebného zákona). Realizovať stavbu je možné až na základe právoplatného stavebného povolenia vydaného v stavebnom konaní.
Uvedené námietky týkajúce sa odkúpenia pozemku pod navrhovanou trafostanicou sa nevzťahujú na umiestnenie navrhovanej stavby na stavebnom pozemku. Túto požiadavku účastníkov konania je možné prejednať medzi navrhovateľom a účastníkov konania pred nasledujúcim stavebným konaním, ešte pred podaním žiadosti na stavebné konanie, preto stavebný úrad túto časť námietky zamietol.
Podľa § 58 ods. 2 stavebného zákona stavebník v stavebnom konaní musí preukázať, že je vlastníkom pozemku alebo že má k pozemku iné právo podľa § 139 ods. 1 stavebného zákona, ktoré ho oprávňuje zriadiť na ňom požadovanú stavbu. V stavebnom konaní podľa § 62 ods. 1 písm. a) a písm. b) stavebného zákona stavebný úrad preskúma najmä, či dokumentácia spĺňa zastavovacie podmienky určené územným plánom zóny alebo podmienky územného rozhodnutia.; či dokumentácia spĺňa požiadavky týkajúce sa verejných záujmov, predovšetkým ochrany životného prostredia, ochrany zdravia a života ľudí, a či zodpovedá všeobecným technickým požiadavkám na výstavbu ustanoveným týmto zákonom a osobitnými predpismi. Podľa § 62 ods. 3 stavebného zákona v stavebnom konaní stavebný úrad zabezpečí stanoviská dotknutých orgánov, ich vzájomný súlad a posúdi vyjadrenie účastníkov konania a ich námietky.
Stavebník na základe uvedenej žiadosti účastníkov konania predložil upravenú situáciu stavby, kde transformačná stanica na pozemku parc. č. 3951/108 bude umiestnená v rožnej prednej časti pozemku, čím bude časť pozemku lepšie dostupná a využiteľná. S týmto riešením sa stotožnila aj p. Líšková, ktorá zastupuje časť vlastníkov dotknutých pozemkov. Na základe uvedených skutočností stavebný úrad časti námietke vyhovel – umiestnenie transformačnej stanice bude podľa upravenej projektovej dokumentácie, ktorá je neoddeliteľnou súčasťou územného rozhodnutia.
V predloženej upravenej situácii umiestnenia líniovej stavby je už zmenené umiestnenie 1 rozvodnej skrine SR5, ktorá bude na základe žiadosti p. Líškovej umiestnená pri pozemku parc. č. 3951/12, z toho dôvodu tejto časti v námietkach účastníka konania stavebný úrad vyhovel – v podmienke č. 1 tohto územného rozhodnutia.
Správny poplatok podľa zákona č. 145/1995 Z. z. o správnych poplatkoch v znení neskorších predpisov Položky 59 písm. a) ods. 2 vo výške 100.00 € bol zaplatený dňa 03.07.2018.
18-DS_Šaľa,Dlhoveská záhr.osada VNK,TS,NNK-VN1
(pdf - 640.75 kB)
SKMBT_C28018072612490
(pdf - 669.1 kB)

References: § 117
 § 35
 § 36
 § 37
 § 38
 § 39
 § 39
 § 32
 § 46
 § 47
 § 4
 § 17
 § 28
 § 27
 § 47
 § 36
 § 37
 § 58
 § 139
 § 62
 § 62